[bookmark: _Hlk523315665][bookmark: _Hlk523315666]SFR Oto-rhino-laryngologi, inkl. audiologi

Sekretariatet



 

  

Mail

 ane.kristine.jakobsen.01@regionh.dk

Telefon

2370 2257

Direkte

   

Fax

   

Mail

   

Web

  


 

EAN-nr.:   
Giro:   
Bank:   
CVR/SE-nr.:   

Journal-nr.:   
Ref.:   

Dato: 2. maj 2023  


[image: ][image: ][image: ][image: ]
	REFERAT

	Møde i:
	SFR Oto-rhino-laryngologi inkl. audiologi

	Dato:
	11. maj 2023

	Kl.:
	14.00-16.00

	Sted:
	Nordsjællands Hospital, Dyrehavevej 29, Hillerød, konferencecenteret, indgang 50b, plan 2, møderum 1.  

	Deltagere:
	Centerdirektør Martin Magelund (formand) deltog fra kl.15.00
Cheflæge Mads Klokker (næstformand) 
Oversygeplejerske Tine Bloch Jensen 
Funktionsledende overlæge Jesper Borchorst Yde Overlæge Birgitte Charabi 
Cheflæge Hannele Maria Tuovinen 
Chefsygeplejerske Henriette Pauline Pedersen 
Ledende overlæge Steen Christian Nepper-Christensen 
Ledende faglig ekspert vedr. Sundhedsplatformen, overlæge Susanne Diethelm Jacobsen 
Speciallæge Bjarne Hansen, speciallægepraksis 
Direktionskonsulent Ane Kristine Jakobsen(ref.)




Afbud: Annelise Mortensen, Christian von Buchwald, Bjørn Perrild. 

1. Velkommen v/ Mads Klokker (kl.14.00) 

2. Godkendelse af dagsorden og punkter til evt. v/ Mads Klokker (kl.14.05)
Indstilling:
At dagsorden godkendes.
Referat: 
Dagsordenen blev godkendt.
Der var to punkter til eventuelt: 
· Ventetid ift. høreprøve og høreapparater.
· Status for reviderede VIP´ere. 


3. Godkendelse af referat fra møde den 1. februar 2023 v/ Mads Klokker (kl.14.10)
Indstilling:
At referatet godkendes
Referat:
Referatet blev godkendt
Bilag: Referat af SFR-møde den 1. februar 2023

4. Nyt fra afdelingerne- bemanding og kompetencer v/ Hannele Tuovinen og Mads Klokker (kl.14.15)
Der gives en kort status på bemanding mv. fra henholdsvis Rigshospitalet (RH) og Nordsjællands Hospital (NOH).
[bookmark: _Hlk134018293]Indstilling:
At orienteringen tages til efterretning
Referat:
NOH: Man er fuldt bemandet, og har den nødvendige robusthed på lægedelen. Der er ikke nogen fagområder, hvortil rekrutteringen halter. Fra audiologien tilføjes, at man har to deltidsansatte kombi-læger, og at det fungerer godt. NOH samarbejder med RH vedr. opkvalificering og benytter sig også af kurser i udlandet. Læger fra NOH henvender sig til Aud, Rigshospitalet med specifikke spørgsmål, hvilket de er velkomne til. 
På sygeplejesiden er stort set alle stillinger besat.
Steen supplerede, at man på Friklinikken kører med fuld kapacitet, og har hjemtaget 80% af aktiviteten fra det private. 
RH: Samlet er der ca. 57 kirurgiske læger og 8 audiologi-læger inkl. reservelæger. Der er 3 søjler: Hoved/hals, øre, næse/bihule. Nytilkommet er en søjle med klassisk øre/næse/hals-kirurgi, hvor der udføres operationer på hovedfunktionsniveau og en smule regionsfunktion. Der er mange yngre læger, som får trænet de hyppigst forekommende operationer her. Ventelister er for nedadgående, der køres visse dage på 120% operationskapacitet. Der arbejdes dermed på at hjemtage al kirurgi fra det private. 


5. Video-otoskopi: Opfølgning på punkt fra tidligere møde v/Bjarne Hansen og Jesper Borchorst Yde (kl.14.25)

Denne sag blev behandlet på møde i SFR ØNH i sept. 2022, hvor overlæge Michael Bille informerede om en undersøgelse af video-otoskopi. 
Undersøgelsen, som blev foretaget i regi af InHEAR konkluderede, at det fungerer godt med video-otoskopi og at visitere digitalt, og at det fungerer på niveau med at gå til ørelæge. Ifølge Michael Bille er der imidlertid stor mangel på data i undersøgelsen, og han påpegede, at hver 6. eller 7. patient ryger gennem maskerne, hvilket ikke er tilfredsstillende. Politisk har det været ønsket, at patienter skulle visiteres uden at gå til ørelæge, og undersøgelsen kan således være et skridt på vejen til at dette bliver standarden. 
Det udestår at beslutte om, og i givet fald hvordan, SFR ØNH skal gøre opmærksom på, at video-otoskopi ikke ud fra den foreliggende undersøgelse kan anbefales som en standard. 
Indstilling: 
At SFR ØNH beslutter, hvordan rådet evt. skal gøre opmærksom på problemstillinger relateret til video-otoskopi.
Referat:
Projektet er slut og der er udarbejdet en foreløbig rapport, men der er indtil videre ikke fremlagt data. 
I projektet så man først patienterne digitalt, og bagefter blev de tjekket på hospitalet, for at man derved kunne konkludere, om patienternes problemstillinger blev opdaget på det digitale grundlag. Man konkluderede, at ikke alle patienter blev visiteret korrekt ved den digitale metode, men heller ikke alle patienter blev visiteret korrekt af ørelægerne, der så patienterne i praksis. Det blev af projektgruppen konkluderet, at den digitale metode var på linje med det at konsultere ørelægen på normal vis. 
Væsentligt er dog, at man i 30-50% af tilfældene ikke kunne bruge det digitale materiale, da kvaliteten heraf var for dårlig. I de tilfælde, vil ørelægen således alligevel skulle se patienten. Det er også en væsentlig pointe, at en patient der er visiteret på baggrund af det digitale materiale, ikke kan anskues som værende undersøgt af en ørelæge. Det skal pointeres at ovenstående procentsatser er oplyst mundtligt af projektgruppen ved forskellige foredrag, men aldrig publiceret eller anført skriftligt andetsteds.
SFR ØNH mener, at de enkelte elementer i proceduren skal være sundhedsmæssigt forsvarlige, før man kan implementere arbejdsgangen, og det er de ikke. Bjarne har indsendt en klage til videnskabsetisk komite. 
Ved rundbordssamtalen om høreapparater (ifm. regionens Sundhedsudvalgsmøde i denne uge) fremgik det, at video-otoskopi også kan blive et tiltag i Region H. 
Det blev besluttet, at Jesper Yde og Bjarne Hansen laver et kort oplæg, hvor SFR ØNH udtrykker den faglige bekymring ved digitaliseringsprojektet, og sender til sekretariatet. Det udestår at beslutte, hvortil skrivelsen skal rettes, herunder om det er de lægevidenskabelige selskaber el. evt. videnskabsetisk komite. Det kan også være hensigtsmæssigt at dele bekymringen opad i regionen. 

6. Afbud fra patienter og fra hospitalet – overblik over området og indledende drøftelse v/Martin Magelund Rasmussen (kl.14.35)

Afbud og udeblivelser fra aftaler på hospitalet er en væsentlig årsag til dårlig ressourceudnyttelse. Ligeledes giver hospitalets ombooking af planlagte konsultationer og operationer ekstra arbejde for medarbejderne, og er til gene for patienten. På mødet gives et overblik over data på området, som indledning til et videre arbejde med effektiv udnyttelse af kapaciteten.   
Indstilling:
At SFR ØNH drøfter data for området
AT SFR ØNH beslutter, hvordan der skal arbejdes videre.
Referat:
Det blev besluttet at punktet udsættes til næste møde. Forud for næste møde sikres, at der kan trækkes sammenlignelige data for RH og NOH. 

7. Lugteudredning og rehabilitering- drøftelse omkring samarbejde v/Hannele Tuovinen (kl.14.55)

Drøftelse ang. patienter med anosmi. På NOH udredes patienter med hyposmi/anosmi som en del af næse-bihuleudredning, men der er ikke aktuelt et tilbud til patienter med anosmi på NOH. Dette skyldes bl.a. covid-19 og behandlingen af ikke-næse-bihule-relaterede tilstande. Patienterne bliver henvist af praktiserende ØNH-læger. Efter konkret aftale er patienter fra NOHs venteliste viderehenvist til Enhed for Smags- og Lugtesans for udredning og rehabilitering. Det ønskes drøftet, om dette er en mulighed fremover.
 
Indstilling: 
At SFR ØNH drøfter, om det fremover er muligt for NOH at henvise til Enhed for Smags- og Lugtesans for udredning og rehabilitering.
Referat: 
NOH er nødsaget til at prioritere andre lidelser, og har ikke kapaciteten. RH vil gerne hjælpe fremover også. I øjeblikket er der mindre kapacitet end vanligt i ambulatoriet, men det forventes løst i løbet af et par måneder. Det blev anført, at regionen tildeler midler pr. patient. Hvis disse midler bortfalder, vil det ramme både NOH og RH. Det blev drøftet om speciallægen skal visitere direkte til RH. Det blev aftalt, at der henvises til hospitalet, og at NOH viderehenviser til RH. 


8. Hemithyroidea og parathyroideaoperationer som sammedags-kirurgi v/ overlæge Waldemar Trolle, NOH (kl.15.05)

Overlæge Waldemar Trolle fra NOH fortæller om hemithyroidea- og parathyroideaoperationer udført som sammedagskirurgi.
Indstilling: 
At SFR ØNH tager orienteringen til efterretning
Referat
Waldemar Trolle præsenterede NOHs plan for at afprøve hemithyroidea- og parathyroideaoperationer som sammedagskirurgi, herunder for hvilke patienter der er indikation for sammedagskirurgi, og hvilke der bør overnatte. 
Orienteringen blev taget til efterretning.

9. Drøftelse af tubadilatation v/Mads Klokker, Hannele Tuovinen og evt. repræsentant fra den regionale Enhed for Hospitalsplanlægning (kl. 15.20) 

Enhedschef Kirsten Hansen, Enhed for Hospitalsplanlægning og overlæge Nicolas Lyneborg deltog under punktet.
Der er en del interesse fra privathospitaler ift. at udføre tuba-dilatation på regionens patienter. Imidlertid er tubadilatation ikke en behandling som fagligt kan betragtes som et standardtilbud. Der ønskes en drøftelse af, hvordan dette håndteres.  
Indstilling: 
At SFR ØNH drøfter hvordan sagen håndteres. 
Referat: 
Undersøgelserne der indtil videre er lavet vedr. denne behandling, er ikke konklusive om effektiviteten. Der er ikke publiceret meget omkring bivirkninger, ligesom vi ikke kender langtidseffekterne/holdbarheden af behandlingen. Der findes ingen randomiserede dobbeltblindede undersøger der godtgør brug af behandlingen frem for andre eksisterende behandlinger. Det blev fremført, at der er gode retrospektivt opgjorte resultater for patienter med minimale trykudligningsklager, men ikke for de lidt sværere øreproblemer. 
Der var i SFR usikkerhed om, hvorvidt der kan måles konsistent objektivt outcome. Det blev fremført, at meta-analyserne viser at det kan objektiviseres. Det blev bemærket, at små øreproblemer ikke skal behandles på et hospital. 
Det blev anført, at behandlingen teoretisk kan fremkalde blodprop på de i øvrigt raske patienter (dokumentation for komplikationer mangler). 
Det blev fremført, at der findes andre metoder, som virker godt, og tuba-dilatation er ikke undersøgt op imod samtlige af disse.
Der er en relativ høj takst for denne behandling.
Behandlingen er ikke beskrevet i specialeplanen, men er blevet udført på eksperimentel vis siden 2010 i DK. Når behandlingen bliver givet nogle steder, vurderes det, at der primært er tale om, at man blot opretholder en praksis.   
På RH er der truffet beslutning om, at der ikke skal behandles med tubadilatation som standardbehandling, når der ikke er evidens for det. Dette bakkes op af dels Rigshospitalets ørekirurger og dels professorer på ØNH-afdelingen. RH har således afvist at udføre behandlingen. Dette taler ind i, at vi på hospitalerne skal blive mere opmærksomme på, hvilke procedurer, der ikke er tilstrækkeligt grundlag for at udføre. 
Kirsten Jensen vil undersøge, hvordan SST stiller sig i dette spørgsmål.

10. Nyt kommissorie for SFR- drøftelse v/Martin Magelund Rasmussen (kl.15.40) 

Et nyt kommissorie for de sundhedsfaglige råd og komiteer blev fremlagt og godkendt med bemærkninger på hospitalsdirektørmøde d.20.april. Det blev besluttet at hospitalerne fremsender konkrete bemærkninger til udkastet til Center for Sundhed, og der blev bedt om, at SFRs samarbejde med hospitalsdirektionerne og ansvarsfordeling generelt bliver tydeliggjort i kommissoriet. 
SFR ØNH bedes drøfte, om kommissoriet giver anledning til ændringer i rådets arbejdsopgaver eller fokus. 
I det oprindelige kommissorium for de Sundhedsfaglige råd (SFR) var der lagt op til, at SFR primært havde en rådgivende funktion. De sundhedsfaglige råd og komitéer (SFR/K) vil med det nye kommissorium få en mere proaktiv rolle, hvor de understøtter hospitalsdirektionerne I, at der træffes gode beslutninger og findes gode løsninger på tværs af organisationen. Dermed kommer SFR/K i endnu højere grad til at hjælpe med, at den overordnede ambition indfries i organisationen samlet set. I det nye kommissorium tydeliggøres det således, at det er SFR/K's overordnede ansvarsområde at understøtte udvikling og robust varetagelse af specialet/fagområdet, hvor specialeplanen og de sundhedsfaglige standarder og krav overholdes. Herunder, at der arbejdes for en passende kapacitet/robusthed, overholdelse af patientrettighederne, patientforløb med høj ensartet faglig- og patientoplevet kvalitet, høj patientsikkerhed og god ressourceudnyttelse.

Indstilling:
At SFR ØNH drøfter om kommissoriet giver anledning til ændringer i arbejdsopgaver/fokus for SFR ØNH. 

Bilag: Kommissorium for SFR 

Referat: 
Martin Magelund orienterede om, at kommissoriet er blevet mere forpligtende end før. Dagsordenen til det aktuelle møde taler godt ind i det nye kommissorie, da vi har drøftet kapacitet, hvordan afdelingerne kan hjælpe hinanden, samt faglige spørgsmål om konkrete behandlinger. 

Det blev konkluderet, at der er mulighed for at melde nye faste medlemmer ind i SFR ØNH, så repræsentationen matcher kommissoriet.  

11. SP-brugergrænseflade for ØNH (henvendelse fra CIMT) v/ Martin Magelund Rasmussen (kl.15.50)
CIMT har henvendt sig med et tilbud om, at der kan udvikles en brugergrænseflade der særligt retter sig mod ØNH-specialet. Udviklingen heraf kræver deltagelse fra fagpersoner indenfor specialet. På mødet drøftes om der kan afses ressourcer til dette arbejde. 

Bilag: Henvendelse fra CIMT

Indstilling:

At SFR ØNH drøfter om og hvordan der skal arbejdes videre med tilbuddet fra CIMT.

Referat
Der blev informeret om at tilbuddet gives til alle specialer, og at der er tale om en specialespecifik opsætning af brugerfladen, som giver en tidsbesparelse i konsultationen. Det er afdelingernes SP-ansvarlige, der skal meldes ind (spl. fra det ambulante, spl. fra stationære afsnit og en læge, dette fra hvert hospital.) Hvis ingen SP-ansvarlige, udpeges andre. CIMT sørger for at der indkaldes tilsvarende fra Region Sjælland. OBS: Første møde er d.15. juni.

Følgende meldes ind 
· Jesper Yde indenfor audiologi
· NOH melder tilbage, hvem der skal peges på. 
· Sygeplejersker på ØNH Rigshospitalet melder tilbage, hvem der skal peges på.


12. Evt. (kl.15.55)

· Høreapparater (opfølgning på drøftelse ved rundbordssamtalen): Vedr. ventetid blev det besluttet, at vores oplæg som udgangspunkt er at vi stræber efter en ventetid på maks. 6 plus 3 uger. Problematikken om øget tidsforbrug/flere patienter skal også adresseres. 
· Ergoterapeutgruppen (RH) vil gerne have et vurderingsskema for dysfagi i SP. Ifølge CIMT er det SFR ØNH, der skal tage stilling til ønsket. SFR ØNH vil gerne se materialerne først, og invitere ergoterapeuterne til et møde. 
· VIP: Steen Nepper-Christensen spurgte til status for reviderede VIP´er. Mads Klokker og sekretariatet undersøger dette.  

Til orientering: Høringer/sager siden sidste møde

